open-index/open-wikipedia-markdown huggingface dataset:
יצחק שטיילינג

[שמאל|ממוזער|250px|כדורגלני מכבי יפו ב-1968. מימין לשמאל: [יוסף סדרינה, יצחק שטיילינג, יצחק בלום, דוד אלעזר]]
**יצחק שטיילינג** (1 באוגוסט 1949, יפו, ישראל – 9 באוקטובר 1971, תל אביב, ישראל), היה כדורגלן ישראלי, אשר שיחק בעמדת הקשר הנסוג ומזוהה עם קבוצת מכבי יפו.

## קורות חייו
יצחק שטיילינג נולד בשכונת גבעת עלייה ביפו, לראובן (1924–1980) ניצול שואה יליד לבוב, ולחנה (1923–2011). המשפחה התגוררה בסמוך לקולנוע גלרון. בגיל 11 הצטרף לקבוצת הילדים של מכבי יפו. משחקו הראשון בבוגרים נערך ב-28 במאי 1966 מול הפועל פתח תקווה, במחזור האחרון של עונת 1965/1966 בליגה הלאומית. שטיילינג שיחק בתפקיד קשר נסוג, היה גבה קומה ונודע במשחקו האלגנטי והמדויק. הוא התחבב על אוהדי הקבוצה והנהלתה ונודע בכינויו "סינג סינג" משום דמיונו הפיזי לסולן להקת הרוק שהייתה פופולרית בישראל "The sing sing". בנוסף כונה על ידי אוהדי הקבוצה "פנג'אר" (מלאדינו: סלק, מילה השאולה מטורקית: Pancar) משום שפניו היו מאדימות מאוד כאשר רץ.

שטיילינג התבלט כאחד הקשרים המחוננים בליגה. הוא שיחק בשורות הקבוצה ב-100 משחקי ליגה ובהם כבש 3 שערים. משחקו האחרון בשורות מכבי יפו היה ב-18 באפריל 1970, בשלהי עונת 1969/1970 בליגה הלאומית מול הפועל כפר סבא. הקבוצה שאומנה על ידי איינשטיין קליש ירדה בסיום העונה לליגה א' שהייתה השנייה בישראל. בסיום העונה ביקש שטיילינג וקיבל שחרור ממכבי יפו, ועבר לשחק בבית"ר תל אביב.

ב-1967 זומן שטיילינג על ידי רחביה רוזנבוים לשורות נבחרת הנוער בכדורגל והשתתף עימה בטורניר הכדורגל בקאן. ב-1969 נכלל שטיילינג בסגל הנבחרת לגביע אסיה לנוער שנערך בבנגקוק ובו סיימה הנבחרת במקום הרביעי, לאחר שהפסידה לנבחרת איראן בכדורגל 1–2 במשחק על המקום השלישי.

ב-1969 במהלך טורניר גביע אסיה לנוער שנערך בבנגקוק חש שטיילינג בכאבים עזים בפלג גופו התחתון. עם שובו לישראל נמצא כי לקה בסרטן האשכים. הוא נותח והחל בטיפול רפואי, אך המחלה התפשטה בגופו. לאחר שעבר ממכבי יפו לבית"ר תל אביב חלה החמרה במצבו ובפועל לא שיחק במשחקי הקבוצה. שטיילינג הלך לעולמו ב-9 באוקטובר 1971 והובא למנוחות בבית העלמין הדרום בחולון. ב-1973 נערכו משחקי הוקרה לזכרו במסגרת "גביע לזכר יצחק שטיילינג" ובגביע זכתה מכבי יפו.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1949
קטגוריה:ישראלים שנפטרו ב-1971
מוזיאון בית הפסיפס ביפו

**מוזיאון בית הפסיפס ביפו** הוא מוזיאון לאמנות ישראלית השוכן ברחוב יהודה הימית 26 בעיר יפו. המוזיאון הוקם על ידי אמן הפסיפס, יוסף לוגסי, אשר ביטא בעבודותיו זיקה חזקה לתולדות הציונות ולחידוש היישוב היהודי בארץ ישראל במאה העשרים ועד ראשית המאה העשרים ואחת, עת נפטר.

לוגסי (1949 במרוקו-2018) הנציח אירועים ומעל למאה אישים מההנהגה היהודית במאה השנים הראשונות לציונות ולתקומת מדינת ישראל.

כיום, המוזיאון מנוהל על ידי בני משפחתו, וזכה לכתבות סיקור מעיתונים כגון "הארץ", "מאקו", ""ynet", מסע אחר" וה"וושינגטון פוסט".

## קישורים חיצוניים
* 

* "560 דיוקנאות במקדש הפסיפס של משפחת לוגאסי", כתבה בערוץ 10
* 
* 
* 
* טעימות ביפו, כתבה על סיור ביפו במעריב
* הבתים הכי מיוחדים בישראל, כתבה במגזין מסע אחר

פסיפס
קטגוריה:יפו: תרבות
אלבום פסקול

**אלבום פסקול** הוא כל אלבום המשלב מוזיקה שהוקלטה ישירות מפסקול של סרט קולנוע או תוכנית טלוויזיה.

אלבום הפסקול הראשון שיצא באופן מסחרי היה *[[Snow White and the Seven Dwarfs]]*, פסקול הסרט "שלגיה ושבעת הגמדים" של חברת וולט דיסני בשנת 1938.

## אלבומי הפסקול הנמכרים ביותר

## אלבומי הפסקול המושמעים ביותר בפלטפורמות הסטרימינג

## ראו גם
* פסקול
* אלבום מחזמר

## הערות שוליים

פסקול
אלבום
המרוץ לדראג: אולסטארס עונה 3

העונה השלישית של המרוץ לדראג: אולסטארס עלתה לשידור ב-25 בינואר 2018. העונה הוכרזה באוגוסט 2017 ותשע מתוך עשר המתמודדות נחשפו בספיישל של VHI בשם "Exclusive Queen Ruveal" ששודר ב-20 באוקטובר 2017. העונה כללה עשר מלכות מעונות 1–7. בעונה, שתי מלכות נבחרות להיות בפסגה ומתחרות בליפ סינק על המורשת כשהמנצחת זוכה ב-10,000 ומדיחה את אחת מהמלכות בתחתית. תפנית שנוספה לעונה היא שבגמר המלכות שהודחו חזרו והצביעו על שתי המלכות שיעלו לליפ סינק על הכתר. הפרסים למנצחת הם אספקה של שנה של מוצרים של אנסטסיה בוורלי הילס ו-100,000 דולר.

זוכת העונה היא טריקסי מאטל ולמקום השני הגיעה קנדי דוונפורט.

## מתמודדות
הפרטים (שמות, גילאים וערים) נכונים לזמן הצילומים.

## מעקב

## הצבעת השופטות
בגמר, המלכות שהודחו קיבלו שתי הצבעות כל אחת על מי שהן רוצות שתגיע לליפ סינק של הגמר. המקום הראשון שלהן קיבל שתי נקודות והמקום השני קיבל נקודה אחת. המתחרות בגמר קיבלו הזדמנות לטעון למה מגיע להם לזכות למלכות שהודחו.

## קרבות הליפ סינק

## שופטים אורחים

## פרקים

## מדרוג

## קישורים חיצוניים

## הערות שוליים

קטגוריה:עונות המרוץ לדראג: אולסטארס
פרדריק גרגורי

**פרדריק גרגורי** (באנגלית: **Frederick Drew Gregory**; נולד ב-7 בינואר 1941, וושינגטון די.סי) הוא טייס קרב ואסטרונאוט בתוכנית מעבורות החלל לשעבר של נאס"א.

בשנת 2021 על שמו נקרא אסטרואיד 95449.

## קורות חיים
פרדריק גרגורי נולד בוושינגטון למשפחת מחנכים. לפי השערת המשפחה אבותיה הגיעו ממדגסקר.

לאחר סיום בית הספר הוא למד באקדמיית חיל האוויר של ארצות הברית וסיים קורס טיס במסוק. לאחר סיום הלימודים הוא הוצב בווייטנאם שירת בה עד לשנת 1967. גרגורי עבר הסבה לטייס קרב במטוס ובהמשך קיבל הסמכה כטייס ניסוי. במהלך שירותו הוא ביצע 550 פעילויות מבצעיות.

בשנת 1977 גרגורי סיים לימודי תואר שני בתחום מערכות מידע באוניברסיטת ג'ורג' וושינגטון.

## שרות בתחום החלל
בשנת 1978 גרגורי נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1985 הוא השתתף במשימת STS-51-B של מעבורת החלל צ'לנג'ר כטייס. במשימת STS-33 בשנת 1989 הוא היה מפקד צוות של מעבורת החלל דיסקברי. 1991 הוא היה מפקד צוות STS-44 שהמריא על סיפון מעבורת החלל אטלנטיס.

בשנת 1992 גרגורי עבר לתפקידי מינהל בנאס"א. בשנת 2002 הוא קיבל מינוי של סגן מנהל הארגון. בשנת 2005 גרגורי היה מספר חודשים מנהל נאס"א בפועל עד שמייקל גריפין קיבל מינוי קבוע. בשנת 2005 הוא עזב את נאס"א.

## קישורים חיצוניים

* 
* קורות חיים
* ראיון עם פרדריק גרגורי

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:עובדי נאס"א
קטגוריה:אמריקאים שנולדו ב-1941
ויקטור (יוטה)

**ויקטור** (באנגלית: **Victor**) היא עיירת רפאים בעמק קסטל  שבצפון מחוז אמרי, יוטה, ארצות הברית.

## תיאור
העיירה הייתה מיושבת מ-1910 עד 1920. העיירה נקראת על שמו של ג'ורג' וו. ויקטור, עובד דואר.

## היסטוריה
העיירה הוקמה בשנת 1910, כאשר סכר שנפרץ בסמוך לעיירה דזרט לייק  הציף את אדמת דזרט לייק עם מים שהכילו אלקלי שהפכו את הקרקע באזור לקרקע אלקלית. השינוי בקרקע גרם לכך שלא היה ניתן לגדל גידולים חקלאיים באזור דזרט לייק וכתוצאה מכך תושבי דזרט לייק נאלצו לעבור לאזור אחר כדי להמשיך לעסוק בחקלאות. הם ייסדו עיירה חדשה 9.7 ק"מ מזרחית לאלמו  שלה הם קראו ויקטור. תושבי ויקטור ייסדו במקום מספר בתים ובית ספר. חקלאי ויקטור התקשו לגדל גידולים חקלאיים בוויקטור, מכיוון שהאזור היה הרבה יותר יבש מאזור דזרט לייק. סופות חול שנוצרו בעקבות הדיונות באזור פגעו בשטחים החקלאיים ובעיירה. ב-1920 בצורת מתמשכת גרמה לתושבי ויקטור לנטוש את העיירה. מבנה בית הספר, בית הקברות ומספר מבנים נוספים נשארו נטושים באתר ולא נהרסו.

## קישורים חיצוניים

* 

קטגוריה:ערי רפאים בארצות הברית
קטגוריה:יישובים שהוקמו ב-1910
קטגוריה:יוטה: יישובים
זן מקגראת'

**זן מקגראת**' (באנגלית: **Zen McGrath**; נולד ב-30 ביולי 2002) הוא שחקן אוסטרלי.

## ביוגרפיה
מקגראת' נולד וגדל במלבורן. הוא בנם של מדען מוח ורופא מרדים, האמצעי בין שלושה אחים. אחיו גוליבר (1998) ווינטה (2005) אף הם שחקנים. המשפחה עברה מאוחר יותר לברמינגהאם, בריטניה.

## קריירה
לאחר שאחיו גוליבר התחיל כשחקן ילד בקולנוע ובטלוויזיה האוסטרלית בסוף שנות ה-2000, זן מקגראת' בן ה-11 ערך את הופעת הבכורה שלו בסרט מול אחיו וינטה בסרט העלילתי "Aloft" של קלאודיה יוסה משנת 2014. בדרמה המשפחתית עטורת הפרסים, הוא כיכב בתפקיד איוון, שנאבק עם אמו החד-הורית הקשה (בגילומה של ג'ניפר קונלי) ואחיו החולה הקשה (וינטה מקגראת'). את הדמות הבוגרת גילם קיליאן מרפי. המבקרים ערכו השוואות לתיאורו של האנטר מק'קרקן בסרט "עץ החיים" משנת 2011. שנה לאחר מכן, שיחק מקגראת' בתפקיד החוזר של ג'וש בסדרת הטלוויזיה האמריקאית "דיג", בה שיחק לצד לורן אמברוז. 

ב-2016 לוהק יחד עם אחיו וינטה לתפקיד בסרט המשפחתי האוסטרלי של קריב סטנדרס "Red Dog", בכיכובם של ג'ייסון אייזקס ולוי מילר.

מקגראת' כיכב בסרטים הקצרים עטורי הפרסים של טוני רדבסקי האוסטרלי "Pilè" משת 2017 ו-"Risen" משנת 2020. על משחקו בסרט "Risen" הוא קיבל מועמדות לפרס מועמד החדש הטוב ביותר בפסטיבל הסרטים בסנט קילדה, פסטיבל הסרטים הקצרים הגדול באוסטרליה.

בשנת 2022, מקגראת' זכה לתהילה בינלאומית בזכות משחקו בסרט העלילתי של פלוריאן זלר "הבן", בו גילם את התפקיד הראשי לצד יו ג'קמן. המחזאי והבמאי הצרפתים חיפשו שחקן לא ידוע לתפקיד ילד  בן ה-17 בליהוק עולמי לעיבוד התיאטרלי לסרט. זלר שיבח מאוחר יותר את מקגראת' על "עוצמתו" ו"כוחו הרגשי" שבאו לידי ביטוי במשחק.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-2002
על הקו

**על הקו** (באנגלית: **Round Trip**) הוא סרט טלוויזיה ישראלי משנת 2003 בבימויו של שחר רוזן, עם ענת וקסמן, נתתי מושש ואייל רוזלס בתפקידים הראשיים.

העלילה היא על אישה ישראלית החיה בנפרד מבעלה ומתאהבת בעובדת זרה שחורה.

הסרט זכה בפרס הראשון בתחרות הבינלאומית לסרטים שצולמו בווידאו במסגרת פסטיבל טורינו השנתי לקולנוע הומו-לסבי. הסרט הוקרן עד כה בפסטיבל הסרטים היוקרתי Fipa שבביאריץ, בפסטיבל Inside out בטורונטו, בפסטיבל Newfest בניו-יורק וסן פרנסיסקו ובפסטיבל Outfest בלוס-אנג'לס הנחשב לאחד מפסטיבלי הסרטים ההומו-לסבי החשובים בעולם.

## תקציר העלילה
נורית כהן (ענת וקסמן) היא נהגת אוטובוס בקריית שמונה. לה ולבעלה יוסי (אייל רוזלס) יש שני ילדים - הילה (רעות כחלון) וזוהר (עידו פוטס). יוסי מחליף עבודות היות שברוב הזמן הוא מובטל. עול הפרנסה נופל על נורית. יוסי מבלה יותר זמן איכות עם הילדים והם נקשרים אליו יותר.

נורית מחליטה לעשות שינוי בחייה, להיפרד מיוסי, לשכור דירה בתל אביב ולעבור לשם עם הילה וזוהר. יוסי נשאר בקריית שמונה ובטוח שכעבור זמן הם יחזרו אליו.

נורית שוכרת דירה זולה ברחוב ישראל מסלנט בשכונת שפירא. היא נפגשת עם עובד חברת דן, אבשלום (נתן זהבי) שעורך לה נסיעת מבחן, מקבל אותה לעבודה ובמשך הזמן מנסה להתחיל אתה.

העבודה בדן שוחקת אותה, היא חוזרת עייפה ומותשת, הילדים מוזנחים וכן הדירה. במצב של חוסר ברירה היא מפרסמת מודעות ברחובות השכונה בבקשה לעוזרת בית ללא תשלום תמורת דיור ואוכל חינם.

מגיעה אליה צעירה שחורה (נתתי מושש), בתחילה נרתעת נורית מלהעסיק אותה אבל לאחר מספר ימים היא נשברת וכשהיא רואה אותה שוב, היא מציעה לה לבוא ולגור אתה ועם ילדיה. הילדים מקבלים אותה בתחילה בהסתייגות אבל אחר כך מתחילים לחבב אותה. שמה מושידי והיא עובדת זרה מניגריה שם נמצא בנה היחיד. לפרנסתה היא עובדת ניקיון בבית החולים איכילוב וגם תופרת בגדים ומוכרת אותם.

היחסים בין נורית למושידי מתהדקים, הן יוצאות לבלות בשפת הים ואחר כך מתפתחים ביניהן יחסים אינטימיים והן שוכבות יחד במיטה אחת. מצב רוחה של נורית משתפר עד שיום אחד מגלה הילה את שתיהן במיטה ומוסרת זאת ליוסי.

יוסי מגיע ומאיים על נורית שתיתן לו מיד את הילדים אחרת יפרסם ברבים על יחסיה עם מושידי. נורית מודיעה לה בכאב על הפסקת יחסיהם. מושידי יורדת לרחוב, נעצרת על ידי משטרת ההגירה ומגורשת לניגריה.

נורית נשארת לבד בדירה אך לא יכולה לשאת זאת. היא חוזרת לדירה נפרדת בקריית שמונה כדי להיות שוב עם ילדיה.

## צוות השחקנים

## קישורים חיצוניים

* 
*על הקו, באתר אידיבי
* 
*על הקו, בארכיון הסרטים הישראלי

קטגוריה:סרטי 2003
קטגוריה:סרטי טלוויזיה ישראליים
קטגוריה:סרטי להט"ב ישראליים
קטגוריה:סרטים בעברית
יוהאן פאול פון ווסטהוף

שמאל|ממוזער|250px|איור של דרזדן משנת 1650 מאת מתאוס מריאן
[שמאל|ממוזער|250px|צילום של תחילת ה[ג'יג מתוך הסויטה הראשונה מאת ווטסהוף]]
**יוהאן פאול פון ווסטהוף** (בגרמנית: Johan Paul von Westhoff; 1656 - 17 באפריל 1705) היה מלחין וכנר גרמני מתקופת הבארוק המוקדם.

וסטהוף היה אחד מהמלחינים הבולטים באסכולת הכינור של דרזדן, ונחשב לאחד הכנרים הווירטואוזים בדורו. ווסטהוף היה אחד המלחינים הראשונים שכתב מוזיקה פוליפונית לכינור סולו, ועבד כמוזיקאי ומלחין בחצר של דרזדן (1674–1697), בחצר של ויימאר (1699–1705), וכמורה לשפות.

בין יצירותיו ששרדו ניתן לכלול שבע יצירות כינור ובאסו קונטינואו, ושבע לכינור סולו. חלק נכבד מהאוסף שלו משנת 1682 אבד. משווים את יצירותיו לרוב ליצירות מאת היינריך איגנץ ביבר ויוהאן יאקוב וולטר , וייתכן שבאך הושפע מווסטהוף בכתיבת הסונאטות והפרטיטות לכינור סולו.

## חייו
המלחין נולד בדרזדן, סקסוניה. הוא קיבל את הכשרתו המוזיקלית מהמלחין היינריך שיץ, ובשנת 1674 הצטרף לקפלה של דרזדן, שם עבד אביו, הקצין לשעבר של הצבא השוודי פרידריך פון ווסטהוף .

בדרזדן עבדו אז מספר מלחינים בולטים בתקופתם ביניהם קרלו פרינה , יוהאן יעקב וולטר  וניקולאוס אדם שטרונגק .

ווסטהוף נשאר בדרזדן כ-20 שנה, בהן הרבה לטייל באירופה. בשנת 1697 הוא עזב לאוניברסיטת ויטנברג כדי ללמד איטלקית וצרפתית, וכן מוזיקה. נפטר בויימאר באפריל 1705.

## המוזיקה שלו
הסגנון שלו הושפע מהמלחין איתו עבד, יוהאן יאקוב וולטר . נראה כי המוזיקה של ווסטהוף השפיעה על יוהאן סבסטיאן באך כאשר האחרון התגורר בויימאר. יש סיכוי מסוים שהשניים נפגשו בשנת 1703.

המוזיקה של ווסטהוף יצאה לאור בשני עותקים במהלך חייו - סונטות לכינור ובאסו קונטינואו (דרזדן 1694), ו-6 פרטיטות לכינור סולו (דרזדן 1696).  ישנה השערה כי מדובר בהוצאה מחודשת של מאגד יצירות שאבד - "תריסר ראשון של אלמנדים, קוראנטים, סרבנדים, וג'יגים לכינור סולו ובאסו קונטינואו" (דרזדן 1682)

שתי יצירות שלו הוצאו באור במגזין צרפתי - מרקור גלנט. הסונטה הראשונה לכינור ובאסו קונטינואו יצאה לאור בדצמבר 1682. ייתכן שווסטהוף ניגן את היצירה לפני לואי ה-14. השנייה היא סוויטה לכינור סולו שיצאה בינואר 1683.

## קישורים חיצוניים

קטגוריה:מלחינים גרמנים
קטגוריה:מלחינים מהמאה ה-17
קטגוריה:מלחינים מתקופת הבארוק
קטגוריה:כנרים גרמנים
קטגוריה:ילידי 1656
קטגוריה:נפטרים ב-1705
MAN NL xx3

**מאן NL xx3** (בגרמנית: **MAN NL xx3**) היא סדרת שלדות אוטובוסים נמוכי רצפה שיוצרה על ידי חברת **[[מאן (חברה)|מאן]]**. הסדרה יוצרה משנת 1998 עד לשנת 2005.

## ממאפייני "מאן NL xx3"
* אוטובוס נמוך-רצפה

## ארצות ייצוא
השלדות מיוצאות למספר מדינות בהן בדרך כלל לא מתבצעת רכישה של אוטובוסים מוגמרים תוצרת החברה, ביניהן ישראל.
* 

## גלריה

קובץ:Dan Bus.jpg
קובץ:Buses02.jpg


## קישורים חיצוניים

קטגוריה:דגמי אוטובוסים
קטגוריה:כלי רכב שהושקו ב-1998
קטגוריה:כלי רכב גרמניים
NL xx3
וסרמן איש הגשם

**וסרמן איש הגשם** (או **וסרמן**) הוא סרט טלוויזיה ישראלי משנת 2007 בבימויה של עידית שחורי, עם יוסף כרמון, נעמה שפירא ועירית נתן בנדק בתפקידים הראשיים.

התסריט שנכתב על ידי דוד אקרמן הוא על ניצול שואה שהיה פעם דתי ואיבד את אמונתו באלוהים ובדת היהודית לאחר שמשפחתו הושמדה בשואה. מתוך חוסר ברירה הוא זועק לעזרת האל שיוריד גשם בשנת בצורת.

הצילומים נערכו במושבים מזור ורינתיה. הסרט הופק בעזרת רשת, קרן גשר לקולנוע רב תרבותי וקרן אביחי.

הסרט זכה בפרס הסרט הטוב ביותר בפסטיבל הסרטים הבינלאומי בגירונה, ספרד (2006).

## תקציר העלילה
אברהם וסרמן (יוסף כרמון), הוא אלמן, ניצול שואה, חקלאי וחבר מושב ותיק. הוא בן למשפחה דתית שהושמדה בשואה, ועל כן הוא כועס על אלוהים ושונא כל דבר שקשור בדת. עם השנים שינה המושב שלו את פניו וכיום מתגוררים בו דתיים רבים.
תהליך זה לא מוצא חן בעיני אברהם והוא מתריס נגדו בכל הזדמנות בפני חברי המושב.

לאברהם שתי בנות. אחת מהן, נעמי (עירית נתן בנדק), נישאה לאמציה (אמנון וולף) בחור דתי וחזרה בתשובה. אברהם החשיב זאת כמרד נגדו וניתק עמה כל קשר, אף שהיא ממשיכה לגור עמו באותו מושב. בנה היחיד של נעמי, יונתן (אלון ליסי) הגיע לגיל ההתבגרות ומתחיל לגלות סימני זלזול בדת. הוא מתחבר ליהלי (שני בדין), חילונית. נעמי נבהלת מכיוון שוויתרה על משפחתה למען הדת, והמשבר יוצר מתח בינה לבין בעלה לאחר שהיא רוצה לשלוח את יונתן לישיבה כדי שיתחזק בדת.

בתו השנייה של אברהם, עמליה (נעמה שפירא), נשארה נאמנה לו והמשיכה לגור עמו גם לאחר מות אמה. היא בקשר עם אורי (גולן אזולאי), בחור דתי נוסף מהמושב, אך חוששת להתחתן אתו כדי שאביה הזקן לא ייוותר לבדו.

השנה היא שנת בצורת קשה. אברהם שהשקיע את כל כספו בשדות רואה איך השקעתו יורדת לטמיון. הוא חייב כספים לוועד המושב וזקוק לחסדי שמים או לחסדי המושב על מנת שלא יאבד את שדהו, שכעת הוא כל עולמו. ועד המושב בראשות צדוק (שלום שמואלוב) מסכים לעזור לאברהם כספית, אך מתנה זאת בהשתתפותו בתפילה ציבורית מיוחדת לגשם שהוא מארגן. אברהם מסרב להגיע לתפילה בשל עקרונותיו.

מודד (יורם יוספסברג) מגיע למדוד את חלקת השדה של אברהם לפני הפינוי והוא מסלק אותו משם ומציב מחסומים לחלקה.

ביום הפינוי מגיעים שוטרים ודחפור. אברהם נמצא בחלקה עם אקדח טעון. הוא מתכוון להתאבד כי אין טעם לחייו בלי השדה. הוא מסתכל על השמים, פונה לאלוהים ואומר שהפעם ייקח אותו אליו. אז מתחיל לרדת גשם וכל בני המשפחה באים ומתחבקים אחד עם השני בגשם שוטף.

## צוות השחקנים

## קישורים חיצוניים

*קדימון לוסרמן איש הגשם, באתר יוטיוב
*וסרמן איש הגשם, באתר ארכיון הסרטים הישראלי
*וסרמן איש הגשם באתר "הבמה".
*וסרמן איש הגשם, באתר סינמטק תל אביב
* 

קטגוריה:סרטי 2007
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים על ניצולי השואה
קטגוריה:המושב בתרבות ובאמנות: סרטים
ננאד מאנוילוביץ'

**ננאד מאנוילוביץ**' (בסרבית: **Ненад Манојловић**; 25 במרץ 1954 – 24 בנובמבר 2014) היה שחקן ומאמן כדורמים יוגוסלבי וסרבי. כמאמן נבחרת סרביה ומונטנגרו בכדורמים (לשעבר נבחרת יוגוסלביה בכדורמים), מאנוילוביץ' זכה במדליות כסף וארד במשחקי הקיץ האולימפיים באולימפיאדת אתונה 2004 ואולימפיאדת סידני 2000, מדליות כסף וארד באליפויות העולם בפוקואוקה 2001 וברצלונה 2003 ומדליות זהב באליפויות אירופה בבודפשט 2001 וקראן 2003.

מאנוילוביץ' נפטר ב-24 בנובמבר 2014, כשהיה בדרך לסופיה שם היה אמור להשתתף בסמינר המקצועי.

## קישורים חיצוניים

## הערות שוליים

קטגוריה:ספורטאים סרבים
קטגוריה:ספורטאים יוגוסלבים
קטגוריה:סרביה ומונטנגרו: מאמני כדורמים
קטגוריה:בלגרד: אישים
קטגוריה:שחקני כדורמים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת בייג'ינג (2008)
קטגוריה:סרבים שנולדו ב-1954
קטגוריה:נפטרים ב-2014
ארינה סבלנקה

**ארינה סרגייבנה סבלנקה** (בבלארוסית: **Арына Сяргееўна Сабаленка**; נולדה ב-5 במאי 1998) היא טניסאית מקצוענית מבלארוס. מדורגת במקום הראשון בעולם בדירוג ה-WTA.

סבלנקה זכתה בשישה תוארי גראנד סלאם (ארבעה ביחידות ושניים בזוגות נשים). ביחידות, באליפות אוסטרליה הפתוחה (2023 ו-2024) ובאליפות ארצות הברית הפתוחה (2024 ו-2025) ובזוגות נשים, באליפות ארצות הברית הפתוחה (2019) ובאליפות אוסטרליה הפתוחה (2021) ביחד עם אליז מרטנס מבלגיה.

## ביוגרפיה
### 2019
#### זכייה בטורניר גראנד סלאם בזוגות נשים
באליפות ארצות הברית הפתוחה היא זכתה בתואר לזוגות נשים ביחד עם אליז מרטנס מבלגיה לאחר ניצחון על ויקטוריה אזרנקה מבלארוס ואשלי ברטי מאוסטרליה בשתי מערכות (7–5, 7–5).

### 2021
באליפות אוסטרליה היא הפסידה בסיבוב הרביעי לסרינה ויליאמס מארצות הברית (10 בטורניר) בשלוש מערכות (6–4, 2–6, 6–4).

באליפות צרפת היא הפסידה בסיבוב השלישי לאנסטסיה פבליוצ'נקובה מרוסיה (31 בטורניר) בשלוש מערכות (6–4, 6–2, 6–0).

באליפות וימבלדון היא הפסידה בשלב חצי הגמר לקרולינה פלישקובה מצ'כיה (8 בטורניר) בשלוש מערכות (5–7, 6–4, 6–4).

באליפות ארצות הברית הפתוחה היא הפסידה בשלב חצי הגמר לליילה פרננדז מקנדה בשלוש מערכות (7-6(7-3), 4-6, 6-4).

### 2022
באליפות אוסטרליה היא הפסידה בסיבוב הרביעי לקאיה קאנפי מאסטוניה (28 בטורניר) בשלוש מערכות (7–5, 2–6, 6–7(7–10)). נוסף לכך, היא זכתה בתואר לזוגות נשים ביחד עם אליז מרטנס לאחר ניצחון על ברבורה קרייצ'יקובה וקטרינה סיניאקובה מצ'כיה בשתי מערכות (6–2, 6–3).

באליפות צרפת היא הפסידה בסיבוב השלישי לקמילה ג'ורג'י מאיטליה (28 בטורניר) בשלוש מערכות (6–4, 1–6, 0–6).

סבלנקה לא השתתפה באליפות וימבלדון בשנה זו בגלל החלטת ה-AELTC, שאסרה על טניסאים רוסים ובלארוסים לקחת חלק בתחרות עקב הפלישה הרוסית לאוקראינה.

באליפות ארצות הברית הפתוחה שנערכה בספטמבר היא הפסידה בשלב חצי הגמר לאיגה שוויונטק מפולין (1 בעולם) בשלוש מערכות (6–3, 1–6, 4–6).

### 2023
#### זכייה בטורניר גראנד סלאם ליחידות
באליפות אוסטרליה שנערכה בסוף ינואר, היא זכתה בתואר לאחר שניצחה במשחק הגמר את ילנה ריבאקינה מקזחסטן (22 בטורניר) בשלוש מערכות (4–6, 6–3, 6–4).

באליפות ארצות הברית הפתוחה הפסידה במשחק הגמר לקוקו גוף מארצות הברית בשלוש מערכות (6–2, 3–6, 2–6).

### 2024
באליפות אוסטרליה שנערכה בסוף ינואר, היא זכתה בפעם השנייה ברציפות בתואר לאחר שניצחה במשחק הגמר את ז'נג קינוון מהרפובליקה העממית של סין (מדורגת 12) בשתי מערכות (6–3, 6–2). במהלך הטורניר היא ניצחה את כל יריבותיה 2–0 במערכות.
#### תואר ראשון באליפות ארצות הברית
באליפות ארצות הברית הפתוחה זכתה בתואר לנשים לאחר ניצחון במשחק הגמר על ג'סיקה פגולה מארצות הברית בשתי מערכות (7–5, 7–5).

### 2025
באליפות אוסטרליה הפתוחה (2025 ) היא הייתה מדורגת ראשונה והעפילה לגמר, בו הפסידה למדיסון קיז בשלוש מערכות.

באליפות ארצות הברית הפתוחה (2025) היא הגיעה כמדורגת הראשונה בעולם והעפילה לגמר, שם ניצחה 2-0 את יריבתה ושמרה על התואר (שתי זכיות רצופות).

### חיים אישיים
כמה ימים לפני זכייתה באליפות אוסטרליה הפתוחה היא יצאה בהכרזה, בעקבות הפלישה הרוסית לאוקראינה: "זה באמת נורא כי אף אחד לא תומך במלחמה. אף אחד."

## קישורים חיצוניים

קטגוריה:טניסאיות בלארוסיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:ילידות 1998
קטגוריה:בלארוסים שנולדו ב-1998
ג'ררד קאיפר

**גֶ'רַרְד פִּיטְר קַאיפֶּר** (באנגלית: **Gerard Kuiper** (נהגה "ג'ררד קאיפר") בהולנדית: **Gerrit Pieter Kuiper** (נהגה "חריט פיטר קויפר"); 7 בדצמבר 1905 – 24 בדצמבר 1973) היה אסטרונום, מדען פלנטרי, סלנוגרף, סופר ופרופסור. נחשב בעיני רבים כאבי המדעים הפלנטריים בעת החדשה. על שמו קרויה חגורת קויפר.

## ביוגרפיה
קאיפר נולד ב-7 בדצמבר 1905 בטוויטנהורן  שבצפון הולנד, בנם הבכור של אנטיה (דה פריס) וחריט קויפר. אביו היה חייט. בילדותו הצטיין בלימודים, אך נאלץ ללמוד בבית ספר תיכון בהארלם להכשרת מורים. על אף שלא למד בבית ספר ייעודי להשכלה גבוהה, התקבל קאיפר ללימודי אסטרונומיה באוניברסיטת ליידן. הוא החל את לימודיו בספטמבר 1924, ולמד אצל איינר הרצשפרונג, וילם דה סיטר, יאן אורט ואחרים.

ב-1927 סיים את לימודי התואר הראשון, והמשיך ללימודי דוקטורט בהנחיית הרצשפרונג. ב-1933 סיים את התזה שלו, שעסקה בכוכבים כפולים, ונסע לארצות הברית שם שימש עמית מחקר במצפה הכוכבים ליק.

ב-1935 עבר למצפה הכוכבים של מכללת הרווארד, שם הכיר את שרה פרקר פולר, וביוני 1936 נישאו השניים. ב-1936 עבר קאיפר למצפה הכוכבים ירקס ומונה למרצה בכיר באוניברסיטת שיקגו. ב-1937 מונה לפרופסור חבר באוניברסיטת שיקגו וקיבל אזרחות אמריקנית. ב-1943 מונה לפרופסור מן המניין באוניברסיטת שיקגו.

בשנים 1947–1949 שימש מנהל מצפה הכוכבים מקדונלד במערב טקסס. ב-1949 יזם את סקר האסטרואידים ירקס-מקדונלד, שהתקיים בשנים 1950–1952 ותוצאותיו פורסמו ב-1958. בשנים 1957–1959 שימש בשנית כמנהל מצפה הכוכבים מקדונלד.

קאיפר היה המנחה לדוקטורט של קרל סייגן. בשנת 1958 השתתפו השניים במחקר סודי  של חיל האוויר של ארצות הברית שעסק בפיצוץ פצצת ביקוע גרעיני על הירח.

בשנת 1960 עבר קאיפר לטוסון שבאריזונה, שם הקים את מרכז המחקר LPL  באוניברסיטת אריזונה, אותו ניהל עד מותו.

קאיפר נפטר כתוצאה מהתקף לב ב-24 בדצמבר 1973 בעת ששהה בחופשה במקסיקו סיטי.

## תגליות
קאיפר גילה שני ירחים במערכת השמש - מירנדה, ירחו של אורנוס ונראיד, ירחו של נפטון. כמו כן, גילה קאיפר כי ישנו פחמן דו-חמצני באטמוספירה של מאדים וכן את קיומה של אטמוספירה הכוללת מתאן סביב טיטאן, ירחו של שבתאי. בשנת 1951 הציע את קיומה של חגורת קויפר הקרויה על שמו. בשנות ה-60 היה מחלוצי צפיית הכוכבים בקרינת תת-אדום באופן מוטס.

## פרסים והוקרה
* מדליית פייר ז'נסן (1947) מטעם ה-Société astronomique de France.
* הרצאת הנרי נוריס ראסל (1959) לאגודה האסטרונומית האמריקנית.
* מדליית קפלר (1971) מטעם ה-AAAS  ומכון פרנקלין .

על שמו קרויה חגורת קויפר. כמו כן, קרויים על שמו כוכב לכת מינורי, מכתשים בירח, במאדים ובחמה וכן מדרון קאיפר באנטארקטיקה. כמו כן, נקרא על שמו מצפה כוכבים מוטס שפעל בשנים 1974–1995.

פרס קאיפר, הקרוי על שמו, הוא הפרס המכובד ביותר שמעניקה האגודה האסטרונומית האמריקנית בתחום המדע הפלנטרי.

## קישורים חיצוניים

* ארכיונו של ג'ררד קויפר, באתר אוניברסיטת אריזונה 
* 
* 

## ביאורים

## הערות שוליים

קטגוריה:עובדי פרויקט מנהטן
קטגוריה:מהגרים מהולנד לארצות הברית
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת שיקגו
קטגוריה:סגל אוניברסיטת אריזונה
קטגוריה:בוגרי אוניברסיטת ליידן
קטגוריה:אנציקלופדיסטים
קטגוריה:מסאים הולנדים
קטגוריה:מחברי ספרי מדע פופולרי
קטגוריה:אסטרונומים הולנדים
קטגוריה:אמריקאים שנולדו ב-1905
קטגוריה:אמריקאים שנפטרו ב-1973
Cupido

***Cupido*** (בעברית: **קוּפִּידוֹן**) הוא אלבום האולפן הרביעי של הזמרת-יוצרת הארגנטינאית טיני. האלבום יצא לאור ב-17 בפברואר 2023, בהוצאת חברות התקליטים הוליווד רקורדס וסוני מיוזיק לטין.

## רקע והכרזה
בדצמבר 2020, טיני הוציאה את אלבום האולפן השלישי שלה, *[[Tini Tini Tini]]*, וסיימה את הקידום שלו עם סדרה של הופעות בדצמבר באותה השנה. ב-2021, טיני עזבה את חוזה ההקלטות שלה עם יוניברסל מיוזיק לטין אנטרטיינמנט, וחתמה על חוזה אחר עם סוני מיוזיק לטין. במהלך 2021 ו-2022, טיני הוציאה סינגלים ושירים בהוצאת סוני. בספטמבר 2022, היא אישרה שהאלבום החדש שלה ייצא לאור בקרוב, וששיריו מספרים את הסיפורים שעיצבו את החיים והקריירה שלה. ב-26 בינואר 2023, חשפה טיני את שם האלבום *Cupido* ותאריך היציאה שלו, בתוכנית הטלוויזיה *El Hormiguero*. במקביל, פרסמה טיני את העטיפה ואת תאריך היציאה של הסינגל העשירי מתוכו, "Cupido", בעמוד האינסטגרם שלה.

## רשימת רצועות

## קישורים חיצוניים

## הערות שוליים

קטגוריה:אלבומי טיני
קטגוריה:אלבומים בספרדית
קטגוריה:אלבומי חברת הוליווד רקורדס
קטגוריה:אלבומי חברת סוני מיוזיק לטין
ארמן-לואי קופרן

**אַרְמָן-לוּאִי קוּפְּרֶן** (בצרפתית: **Armand-Louis Couperin**; 25 בפברואר 1727 – 2 בפברואר 1789) היה מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. הוא היה בן למשפחת קופרן, משפחה של מוזיקאים, שהבולטים שבהם היו אבי דודו לואי ובן דודו פרנסואה.

## קורות חיים
ימין|ממוזער|180px|דיוקן אשתו
קופרן נולד בפריז. אימו נפטרה כשהיה רק בן 17 חודשים והוא גודל על ידי אביו, ניקולה, גם הוא מלחין והיורש של פרנסואה קופרן "לה גרנד" כנגן עוגב ב בשנת 1748. דבר לא ידוע על החינוך של ארמן-לואי קופרן, אף על פי שספרייתו בזמן מותו הכילה 885 ספרים, יוצאי דופן למוזיקאי ועדות לעניין אקדמי.

בגיל 21, נפטר אביו של קופרן מבלי להשאיר צוואה, מה שהפך אותו ליורש היחיד של שני הוריו. הירושה שלו כללה את תפקידו של ניקולה בסן ז'רווה. ב-1752 נשא קופרן לאישה את אליזבת-אנטואנט בלאנשט (Elisabeth-Antoinette Blanchet), מוזיקאית מקצועית ובתו של יצרן הצ'מבלו הטוב ביותר בצרפת, . נולדו להם ארבעה ילדים, שלושה מהם הפכו למוזיקאים.

קופרין ואשתו העבירו שיעורי צ'מבלו והיא הייתה נגנית העוגב במנזר מונמארטר. לאחר שעזב את סן ז'רווה, התפקידים הרבים של קופרן כללו נגינה בעוגב בסן ברתלמי (Saint-Barthélemy, עד 1772), סן ז'אן-אן-גרב (St Jean-en-Grève), מנזר הקרמה-בייט (Carmes-Billettes), נוטרדאם (מ-1755), סנט שאפל (מ-1760), סנט מרגריט (Sainte Marguerite), והקפלה המלכותית (מ-1770).

קופרן מת בגיל 61 בפריז בתאונת דרכים בזמן שמיהר מ בסנט שאפל לסן ז'רווה.

## מוזיקה
ההתייחסויות לקופרן על ידי בני דורו, כולל צ'ארלס ברני, מהללות את הווירטואוזיות האלתורית שלו (לעיתים קרובות על מזמור הטה דאום) וביססו את המוניטין שלו כאחד משני נגני העוגב הטובים של התקופה. עם זאת, רק יצירה אחת שלו לעוגב קיימת כיום.

קופרן לא פרסם את מוזיקת הכנסייה שלו והוא סירב לכתוב לתיאטרון. יצירותיו ששרדו הן כמעט אך ורק עבור כלי מקלדת, או כלי מקלדת ואנסמבל קאמרי קטן.

בניגוד לרבים מבני דורו, נשאר קופרן קשור מבחינה סגנונית ל"המסורת הצרפתית הגדולה" (la grande tradition française), ויצירותיו ספגו ביקורת בשל חוסר המודרניות שלהן. עם זאת, דייוויד פולר (David Fuller) מצטט את הדחף לניסיונות והצורך שלו לחקור את האפשרויות של כלי הנגינה. דוגמה לכך היא "סימפוניה של צ'מבלו" (Simphonie de clavecins) שלו, היצירה היחידה שקיימת שדורשת שני צ'מבלו עם ז'נוייר (genouillères, דוושות ברכיים שאפשרו דימינואנדו).

## קישורים חיצוניים
* קטעים חופשיים של ארמן-לואי קופרן בפרויקט ספריית התווים הבין-לאומי


* Les cacqueteuses )par( Armand Louis Couperin. Mise au jour par Paul Brunold.


קטגוריה:מוזיקאים צרפתים
קטגוריה:מלחינים מתקופת הבארוק
קטגוריה:נגני עוגב צרפתים
קטגוריה:נגני צ'מבלו צרפתים
קטגוריה:מלחינים צרפתים במאה ה-18
ארמן-לואי
קטגוריה:צרפתים שנולדו ב-1727
קטגוריה:צרפתים שנפטרו ב-1789
ז'רווה-פרנסואה קופרן

**זֶ'רְוֵוה-פְרַנְסוּאָה קוּפְּרֶן** (בצרפתית: **Gervais-François Couperin**; 22 במאי 1759 – 11 במרץ 1826) היה מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. הוא היה בן למשפחת קופרן, משפחה של מוזיקאים, שהבולטים שבהם היו לואי קופרן ופרנסואה קופרן.

## קורות חיים
כמו אחיו פייר-לואי, הוא למד אצל אביו ארמן-לואי קופרן. בשנת 1789, החליף ז'רווה-פרנסואה את אביו כנגן עוגב בכנסיית סנט-שאפל. ז'רווה-פרנסואה ירש את אחיו פייר-לואי קופרן כנגן עוגב בקתדרלת נוטרדאם, תפקיד בו כיהן עד המהפכה הצרפתית. מאוחר יותר הוא היה נגן עוגב ב וב (1818–1826).

הוא נישא להלן תרז פרה (Hélène Thérèse Frey), זמרת, איתה נולדה להם בת, סלסט-תרז (Céleste-Thérèse) (1795–1860), אף היא נגנית עוגב.

ז'רווה-פרנסואה קופרן מת בפריז ב-11 במרץ 1826 בגיל 66.

## יצירות

* *Rondo* en ré majeur pour clavecin ou piano-forte (1782)
* *Deux Sonates* Op. 1, pour le clavecin et le piano-forte avec accompagnement de violon et violoncelle ad libitum (1788)
* *Ah ! Ça ira !*, variations pour le clavecin (1790)
* *Ouvertures d'Iphigénie et de Démophon* pour le piano-forte et violon ad libitum (1797)
* *Les Incroyables et Les Merveilleuses* pour pianoforte (1797)
* *Premier Recueil contenant six Romances, avec accompagnement de piano-forte ou harpe* (1799)
* *Louis XVIII ou le Retour du bonheur en France* (1816)
*De nombreuses pièces pour orgue, à destination liturgique (offertoires, versets du Gloria, récits, duetti, etc)


## קישורים חיצוניים

* קטעים חופשיים של ז'רווה-פרנסואה קופרן בפרויקט ספריית התווים הבין-לאומי

* Gervais Francois Couperin on Musicologie.org
* Gervais François Couperin on Musicalics


## הערות שוליים

קטגוריה:מוזיקאים צרפתים
קטגוריה:נגני עוגב צרפתים
קטגוריה:נגני צ'מבלו צרפתים
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
ז'רווה-פרנסואה
קטגוריה:צרפתים שנולדו ב-1759
קטגוריה:צרפתים שנפטרו ב-1826
פייר-לואי קופרן

**פְּיֶיר-לוּאִי קוּפְּרֶן** (בצרפתית: **Pierre-Louis Couperin**; 14 במרץ 1755 – 10 באוקטובר 1789) היה מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. הוא היה בן למשפחת קופרן, משפחה של מוזיקאים, שהבולטים שבהם היו לואי קופרן ופרנסואה קופרן.

## קורות חיים
כמו אחיו ז'רווה-פרנסואה, פייר-לואי קופרן למד אצל אביו ארמן-לואי קופרן. ב-19 באפריל 1773 מינתה אותו מועצת המנהלים של  ליורשו של אביו כנגן העוגב של הכנסייה. פייר-לואי קופרן מילא את תפקידי המשפחה המסורתיים: הוא היה נגן עוגב בקתדרלת נוטרדאם, שם ירש אותו אחיו, אך גם בסן-ז'רווה, סן ז'אן-אן-גרב (St Jean-en-Grève), מנזר הקרמה-בייט (Carmes-Billettes), ו.

פייר-לואי קופרן מת זמן קצר לאחר אביו ונקבר עמו בכנסיית סן ז'רווה בקפלה דה לה פרובידנס.

## יצירות
* **רומנסות** לצ'מבלו

* 1782: *Air de Malbrough mis en variations*
* 1784: *Allegro*
* 1784: *Air de Tibulle et d'Élie*
* 1787: *Romance de Nina mise en variations pour le clavecin, ou piano-forte*


## קישורים חיצוניים

* קטעים חופשיים של פייר-לואי קופרן, בפרויקט ספריית התווים הבין-לאומי

* [COUPERIN, Pierre Louis (1755-1789)](http://philidor.cmbv.fr/Publications/Bases-prosopographiques/MUSEFREM-Base-de-donnees-prosopographique-des-musiciens-d-Eglise-en-1790/Notices/COUPERIN-Pierre-Louis/(from)/search) on cmbv.fr
* Couperin Pierre-Louis on Musicology.org


## הערות שוליים

קטגוריה:מוזיקאים צרפתים
קטגוריה:מלחינים מתקופת הבארוק
קטגוריה:נגני עוגב צרפתים
קטגוריה:נגני צ'מבלו צרפתים
קטגוריה:מלחינים צרפתים במאה ה-18
פייר-לואי
קטגוריה:צרפתים שנולדו ב-1755
קטגוריה:צרפתים שנפטרו ב-1789
פרסים ומועמדויות של אוזונה

זהו רשימת הפרסים והמועמדויות שקיבל הזמר הרגאטון הפוארטו ריקני אוזונה, אשר קיבל את הכינוי "מלך הרגאטון החדש". אוזונה זכה בכשני פרסי הגראמי הלטיני - שני הזכיות על השיר "Yo x Ti, Tu x Mi" מתוך 10 מועמדויות סך הכל בטקס, כמו כן זכה בכחמישה פרסי המוזיקה של בילבורד, 12 זכיות בפרסי המוזיקה הלטינית של בילבורד, 6 זכיות בפרסי המוזיקה האמריקאית הלטינית, 8 פרסים בטקס פרסי Lo Nuestro, ושבר ארבעה שיאי גינס עולם.

## פרסים ומועמדויות

## הערות שוליים

קטגוריה:רשימות פרסים ומועמדויות של מוזיקאים
רפאל נאה

**רפאל (רפי) נאה (נוימן)** (10 במרץ 1943 – 28 בינואר 2023) היה עיתונאי ספורט ישראלי.

## ביוגרפיה
נאה נולד וגדל בתל אביב. בילדותו כמתעמל השתתף בטקס הפתיחה של המכביה הרביעית. לפני גיוסו לצה"ל קיבל פניה מעיתון חדשות הספורט והחל לעבוד שם ככתב.

## קריירה
ב-1964 החל לכתוב לעיתון חרות, וב-1965 החל לכתוב לעיתונים דבר וידיעות אחרונות. במאי 1972 הפסיק לדווח בדבר .

נאה סיקר ענפים רבים ותחרויות רבות, בהן המשחקים האולימפיים, משחקי אסיה, גביע העולם בכדורסל ועוד.

במהלך השנים, במשך כחמישה עשורים, הפך לכתב הצמוד של קבוצת מכבי תל אביב בכדורסל וליווה אותה במשחקיה בארץ ובמסעותיה באירופה, כולל בזכייה בגביע אירופה בשנת 1977.

בשנת 1972 סיקר נאה את אולימפיאדת מינכן, ודיווח על טבח הספורטאים באולימפיאדת מינכן. נאה, יחד עם ניסים קיוויתי, היה מהראשונים מהעיתונאים הישראלים שקיבלו את הדיווח על הירצחם של בני הערובה. אחרי המקרה פעל נאה רבות להנצחת 11 הספורטאים.

בשנים האחרונות לחייו, בנוסף לפרשנויות על נבחרת ישראל ומכבי תל אביב בכדורסל, פרסם נאה מדי שבוע ב-ynet את המדור "עושה היסטוריה", שבו תיאר מחוויותיו לאורך השנים כעיתונאי ספורט

## חיים אישיים
נאה נפטר ב-28 בינואר 2023 לאחר שאושפז במשך מספר שבועות בבית חולים, והותיר אחריו אישה, בת, בן ונכדה.

## הנצחה
מכבי תל אביב בכדורסל ערכה טקס מיוחד לזכרו ב-9 בפברואר 2023 (כשבועיים לאחר פטירתו) בהיכל מנורה מבטחים לפני משחק היורוליג מול הכוכב האדום בלגרד.

## הערות שוליים

קטגוריה:עיתונאי ספורט ישראלים
קטגוריה:סגל דבר
קטגוריה:סגל חדשות הספורט
קטגוריה:סגל ידיעות אחרונות
קטגוריה:אישים הקבורים בבית הקברות ירקון
קטגוריה:ישראלים שנולדו ב-1943
קטגוריה:ישראלים שנפטרו ב-2023
ניוד בקליק

**ניוד בקליק** הוא שירות חינמי ודיגיטלי שמאפשר ללקוח להעביר את פעילותו הפיננסית מבנק אחד לאחר ללא הגעה לסניף, כאשר כל תהליך ההעברה מטופל בין הבנקים. מטרה להקל על לקוחות לעבור בין בנקים. 

בספטמבר 2021 הוחלה רפורמת הניוד בין בנקים, לפי תיקון חוק הבנקאות. היא מחייבת את הבנקים לאפשר מעבר חשבונות בנק באופן מקוון, מאובטח וללא עלות, בתוך שבעה ימי עסקים. במידה והחשבון עומד בתנאי הניוד, מועברת הפעילות הפיננסית של הלקוח לבנק החדש ונסגר חשבון העו"ש הישן. עם סיום התהליך מופעל מנגנון ניתוב ("עקוב אחרי") למשך שנתיים. מנגנון זה מעביר אוטומטית פעולות לחשבון החדש, באמצעות הבנקים ודרך מס"ב. 

## ראו גם
* ניידות מספרים

## קישורים חיצוניים
* 
* ניוד בין בנקים באתר מס״ב
* מעבר מהיר מבנק לבנק - בנק ישראל
* 
* 
קטגוריה:בנקאות בישראל
קטגוריה:בנק ישראל
קטגוריה:ישראל: רפורמות
באר משאלות

[250px|ממוזער|שמאל|בריכת משאלות ב[בזיליקת מריאזל, אוסטריה]]
**באר משאלות** הוא מונח מהפולקלור האירופי המתאר בארות מים שעל פי האמונה ממלאות משאלות המובעות בקול בסמוך אליהן. הרעיון שמשאלה תמומש הגיע מהתפיסה שהמים מאכלסים אלוהויות או שהונחו שם כמתנה מהאלים. סיבה אפשרית למקור האמונה היא שמים הם מקור חיים, ולעיתים קרובות היו משאב נדיר.

העמים הגרמאנים והקלטים ראו במעיינות ובבארות מקומות קדושים. לפעמים המקומות סומנו בפסלי עץ, אולי של האל הקשור לבריכה. עמים גרמאנים נודעו כשהם משליכים את השריון וכלי הנשק של אויבים מובסים לביצות ולבריכות מים אחרות כקורבנות לאלים שלהם. מים נתפשו כבעלי כוחות מרפא, ובארות הפכו פופולרות, כשאנשים רבים שתו מהן, רחצו בהן או פשוט הביעו כלפיהן משאלה. אנשים האמינו שישויות על טבעיות השומרות על הבאר או מתגוררות בבאר ימלאו את רצונם אם ישלמו מחיר. לאחר השמעת המשאלה, בדרך כלל נזרקו מטבעות לבאר. לפי האמונה, המשאלה תינתן על ידי השומר או המתגורר, בהתבסס על האופן שבו נחת המטבע בתחתית הבאר: אם המטבע נחת בראש למעלה, שומר הבאר היה ממלא את המשאלה, אך אם המטבע נחת עם זנב למעלה תזכה המשאלה להתעלמות. לכן היה אלמנט של מזל בזריקת מטבעות לבאר – מילוי המשאלה היה תלוי באופן בו הם נחתו.

במיתולוגיה הנורדית מסופר על הבאר של מימיר, הידועה גם בשם "באר החוכמה", שיכולה להעניק לאדם חוכמה אינסופית בתנאי שיקריב משהו יקר לו. אודין התבקש להקריב את עינו הימנית שהשליך לבאר כדי לקבל לא רק את חוכמת ראיית העתיד אלא את ההבנה מדוע הדברים חייבים להיות. מימיר הוא אל החוכמה הנורדי, והבאר שלו יושבת בשורשיו של יגדראסיל, עץ העולם השואב את מימיו מהבאר.

המסורת של באר משאלות נמשכת כיום בזריקת מטבעות לבריכות ולמזרקות. בנובמבר 2006 דיווח "הר הכסף" שתיירים זורקים קצת פחות מ-3 מיליון ליש"ט לשנה ל"בארות משאלות". במזרקת טרווי למשל, על פי ההערכות נגרפים מדי לילה מטבעות בשווי כשלושת אלפים אירו.

## קישורים חיצוניים

## הערות שוליים

קטגוריה:אמונות טפלות
משאלות
תיאודור גומפרץ

**תיאודור גומפרץ** (בגרמנית: **Theodor Gomperz**; 29 במרץ 1832 – 29 באוגוסט 1912) היה פילוסוף יהודי-אוסטרי.

## קורות חיים
גומפרץ נולד וגדל בברנו למשפחה מיוחסת. אביו היה סוחר אמיד ויהודי דתי וגומפרץ חונך ברוח התורה בגיל צעיר. אולם בהגיעו לגיל בר מצווה הוא עזב את דרך המצוות בהשפעת מורו שחשף אותו לדברי הפילוסופים פרידריך שליירמאכר, וגאורג וילהלם פרידריך הגל. הוא למד משפטים ובלשנות באוניברסיטת וינה. הוא עזב את האוניברסיטה לפני קבלת תואר דוקטור. בשנת 1867 נהיה פריבט-דוצנט ללשונות קלאסיות. באותה שנה הוא התחתן עם קרולינה ביטלהיים. בשנת 1871 הועלה לדרגת פרופסור חבר ובשנת 1873 היה לפרופסור מן המנין. הוא ניצח על תרגום לגרמנית של ספריו של ג'ון סטיוארט מיל. בשנת 1901 הוא צורף לבית האצילים (בית הלורדים - הבית העליון) של אוסטריה, על ידי הקיסר פרנץ יוזף. בבית האצילים הוא נלחם עבור זכויות לנשים.

בשנת 1925 נרכשה ספרייתו על ידי הספרייה הלאומית והועברה לירושלים.

### יחסו לציונות
גומפרץ החליט בצעירותו שאין זה מן היושר לעזוב את היהדות ולימים הצטער על כך. לאחר פרסום מדינת היהודים של בנימין זאב הרצל, תקף גומפרץ את הרצל בעיתון "די צייט". הוא גם יצא נגד הלאומיות היהודית והדרישה לנציגים יהודים נפרדים בבחירות.

## ספריו
* תיאודור גוֹמְפֶּרְץ, **חכמי יוון**, כרך א', תל אביב: תרצ"א. תורגם לעברית על ידי שרגא פייבל פרנקל ויצא לאור על ידי יהודה יונוביץ ובעריכת משה יוסף גליקסון.

## קישורים חיצוניים

* 

* 

## הערות שוליים

קטגוריה:יהודים חברי הפרלמנט האוסטרי
קטגוריה:פילוסופים יהודים אוסטרים
קטגוריה:בלשנים ולשונאים יהודים אוסטרים
קטגוריה:מתרגמים יהודים אוסטרים
קטגוריה:אנטי-ציונים יהודים
קטגוריה:יהודים צ'כים
קטגוריה:אוסטרים שנולדו ב-1832
קטגוריה:אוסטרים שנפטרו ב-1912
צב רך בוסטמי

**צב רך בוסטמי** (שם מדעי: *Nilssonia nigricans*) הוא מין של צב מהמשפחה צבים רכים, החי בנהרות גדולים בהודו באסאם וטריפורה ובעיר צ'יטגונג בבנגלדש (בעבר התקיים גם באיראן). צב זה למעשה נכחד בטבע (או מצוי בסכנת הכחדה חמורה) והוא מצוי כיום רק במספר בריכות של מקדשים. הצב נחשב לעיתים לתת-מין של צב רך הגנגס או של המין *Nilssonia hurum*, הקטן ממנו בהרבה. המין תואר ב-1875.

צב זה גדול מאוד ויכול להגיע לאורך של 94 ס"מ ולמשקל 54 ק"ג בקירוב, מה שהופך אותו לבין הגדולים שבצבים הרכים בהודו וככל הנראה הם עוברים את גיל 100 בשביל להגיע לגודלם. כמו מרבית הצבים הרכים הנקבות גדולות יותר מהזכרים. הוא בעל שריון נמוך וכהה המכוסה ב"עיניים" והגוף עצמו חום כהה עם לסתות צהובות בהירות וצוואר ורדרד. הוא בעל גפיים ארוכות בעלות קרומי שחייה ובעל עיניים וחוטם המצויים בחלק העליון של הראש, מה שמאפשר לצב לנשום ביעילות.

### שימור
עד 2002 החליטה הרשימה האדומה של IUCN להגדיר מין זה כנכחד, אך התברר להם שהוא שרד במספר מקדשים מרוחקים בהודו. עם זאת המין עדיין קרוב להיכחדות. מאחר שהצב קדוש לפי הדת ההינדית הצבים מגודלים במקדשים ומואכלים בהם, מה שעוזר להאכלתם ולמנוע את טריפתם בטבע ואולם אינו מתאים לשיקום האוכלוסייה והחזרתה לטבע. לעיתים הצבים גם מקבלים טיפול כושל כמו זריקת ביסקוויטים לצבים בידי תיירים, מה שפוגע בהם ומוביל אותם לתת-תזונה. בכמה מקדשים הצבים אף הורעלו בטעות. במספר אזורים החזירו צבים לטבע אך מספרם קטן ביותר והם בסכנת הכחדה גדולה.

## קישורים חיצוניים

## הערות שוליים

קטגוריה:טקסונים שתוארו בידי ג'ון אנדרסון
קטגוריה:צבים רכים
קטגוריה:בעלי חיים שתוארו ב-1875
קטגוריה:מגה-פאונה של אירואסיה
קטגוריה:הודו: זוחלים
טרכימטופון

**טרכימטופון** (שם מדעי: *Trachymetopon*) הוא סוג של דג נכחד ממשפחת הלטימריים, אשר חי במשך היורה התחתון עד התחילת הקרטיקון שלפני 199 עד 163.5 מיליון שנה מזמננו והוא היה מהגדולים שבצלקנתאים.

מאובנים של דג זה התגלו בבאדן-וירטמברג שבגרמניה, ב-"Marnes de Dives" שבנורמנדי צרפת, וב"תצורות קיימברידג'" (Kimmeridge Clay) שבדורסט אנגליה. הסוג הוגדר ב-1951 בידי הנינג כמין יחיד - *Trachymetopon liasicum*.
## מאפיינים
מחקרים על מאובני הדג מצאו שהיה זה דג גדול מאוד, בהערכה בין 1.5 מטרים, ואולי עד יותר מ-5 מטרים, וקרוב במידותיו למאוסוניה מאפריקה. בניגוד לשאר בני משפחתו הוא דמה יותר ללטימריה המודרנית והתקיים בסביבת ים תטיס, בעוד שאר קרוביו הקדומים התקיימו כנראה במים מתוקים או מליחים.

## קישורים חיצוניים

## הערות שוליים

קטגוריה:בעלי חיים שתוארו ב-1951
קטגוריה:ערכים שבהם מתאר הטקסון אינו מתאים
קטגוריה:בעלי חיים שחיו ביורה באירופה
קטגוריה:בעלי חיים שחיו בקרטיקון תחתון באירופה
קטגוריה:בעלי סנפירים בשרניים פרהיסטוריים
קטגוריה:דגי גרם מהמזוזואיקון
קטגוריה:מאובני טקסונים שתוארו ב-1951
קטגוריה:צלקנתאים
נינג'מיס

**נינג'מיס** (שם מדעי: *Ninjemys*; מילולית: "נינג'ת צב") הוא סוג נכחד של זוחל דמוי-צב ממשפחת המיאולניים, אשר חי במשך הפליסטוקן של קווינסלנד שבאוסטרליה ואף שרד עד תחילת ההולוקן. הוא היה קרובו של המיאולניה ובעבר אף נכלל באותו סוג.

סוג זה התגלה ביישוב "קינגס קריק" שבקווינסלנד ותחילה הוארך שמדובר היה ביונק קדום כמו הדיפרוטודון הענקי. עם זאת המבנה דמה יותר לזה של צבים ולטאות, כך שהוא הופרד.

הסוג הוגדר ב-1992 בידי החוקר יוג'ן ס. גפני , כששמו נקרא לכבוד צבי הנינג'ה בסיומת "emys" שפירושה: "צב" או "צב מים", אם כי לא היה צב אמיתי כלל. הסוג מכיל מין יחיד - **Ninjemys oweni**, הקרוי לכבוד החוקר ריצ'רד אוון.

והוא הגיע לאורך 100 ס"מ ולמשקל מוערך של 200 ק"ג. כמו קרוביו היה אוכל צמחים בלבד והיה בעל שריון כבד עשוי לוחיות כשל צב יבשה ובעל קרניים מוזרות לצידי ראשו שנעו לצדדים. בשל גודלו היה כנראה חסר טורפים, למעט ציידים שהגיעו לאוסטרליה.

## קישורים חיצוניים

קטגוריה:בעלי חיים שתוארו ב-1992
קטגוריה:טקסונים שתוארו בידי יוג'ין ס. גפני
קטגוריה:מיאולניים
קטגוריה:בעלי חיים שחיו בפלייסטוקן באוסטרליה
קטגוריה:מגה-פאונה של הפלייסטוקן באוסטרליה
קטגוריה:בעלי חיים שנכחדו בהולוקן
קטגוריה:מאובני טקסונים שתוארו ב-1992
פסיטקותריום

**פסיטקותריום** (שם מדעי: *Psittacotherium*; מיוונית עתיקה: "בהמת תוכי") הוא סוג של יונק נכחד מהסדרה כימולסטיים, אשר היה קרוב לסטילינודון. הוא התקיים באמריקה הצפונית של הפלאוקן שלפני 63.3 עד 56.8 מיליון שנה מזמננו. המאובנים של סוג זה התגלו במדינות ארצות הברית: וויומינג, קולורדו, מונטנה, ניו מקסיקו וטקסס ותוארו ב-1882 בידי החוקר אדוארד דרינקר קופ ונכלל בו מין יחיד: *Psittacotherium multifragum*.

## תיאור
יונק זה היה קרוב לסטילינודון וגדול יחסית לקרוביו, במשקל של 50 ק"ג ואורך 1.1 מטר, דומה מעט לגודל של כלב גדול. היו לו לסתות גדולות שונות יותר מכל יונק מודרני בכך שמבניהם היה מסיבי מאוד והפנים היו קצרות עם לשון ארוכה, אך השיניים הקדמיות צמחו מבעד ללסת בדומה לרוב המכרסמים כדי לעזור לקרוע מזון וכנראה שהם צמחו ללא הפסקה. שיניים אלה כללו הן חותכות והן ניבים מגודלים מאוד והיו מסודרות בשני זוגות מכל לסת, דומה למכרסמים המודרניים. בניגוד למראהו המבעית הוא למעשה היה אוכל צמחים שהשתמש בלסתות הקצרות כדי לקרוע צמחייה נוקשה ולטחון אותה.

## קישורים חיצוניים

קטגוריה:בעלי חיים שתוארו ב-1882
קטגוריה:טקסונים שתוארו בידי אדוארד דרינקר קופ
קטגוריה:כימולסטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1882
קרחון סומרו

**קרחון סומרו** (באנגלית: **Somero Glacier**) הוא קרחון יובלי בצפון אמריקה, שאורכו 13 קילומטרים.

קרחון סומרו זורם לכיוון צפון - מערב, החל מהר פיירווד'ר - שברכס פיירווד'ר, בהרי סנט אליאס; ההר ממוקם על הגבול בין מדינת אלסקה שבארצות הברית, לבין פרובינציית קולומביה הבריטית שבקנדה. בשל היותו על הגבול, ההר ממוקם על הגבול בין הפארק הלאומי גליישר ביי שבמדינת אלסקה שבארצות הברית, לבין הפארק הפרובינציאלי טאשנשיני-אלסק בפרובינציית קלומביה הבריטית שבקנדה.

## מקור השם
שמו של קרחון סומו ניתן לו על ידי התוכנית האנטארקטית של ארצות הברית (United States Antarctic Program; בראשי תיבות: US-ACAN)

קרחון סומרו נקרא על שם ג'ורג' נ. סומרו (George N. Somero), שהיה ביולוג בתחנת מקמרדו בעונת החורף האנטארקי שבשנים 1963 - 1964 (חורף אנטארקטי 1965), מטעם התוכנית האנטארקטית של ארצות הברית (United States Antarctic Program).

קטגוריה:חוף אמונדסן: קרחונים
מקסים קובל

**מקסים אנטוליוביץ' קובל** (באוקראינית: **Максим Анатолійович Коваль**; נולד ב-9 בדצמבר 1992) הוא כדורגלן אוקראיני המשחק בעמדות השוער בקבוצת אלימאי	 מליגת העל הקזחית.

## קריירת מועדונים
קובל החל את קריירת הכדורגל שלו במועדון הכדורגל מטאלורג זפוריז'יה. הוא גדל במחלקת הנוער שלה ובשנת 2009 עלה לקבוצה הבוגרת. בגיל 17 שותף לראשון במשחק ליגה. הצטיין במשחק נגד דינמו קייב, כאשר הדף את בעיטת עונשין של ארטיום מילבסקי. המשחק הזה גרם להתעניינותו של מאמן דינמו קייב בקובל. בתום עונת 2009/2010 הציעה הנהלת דינמו לקנות את כרטיס השחקן של קובל. לפי הערכות עבר קובל לדינמו תמורת סכום של כשלושה מיליון יורו. קובל חתם על החוזה למשך חמש שנים עם דינמו (בעצם מי שחתם על החוזה היה אביו, שכן סיום החתימה טרם מלאו לו 18 שנים).

בתקופה בה הוחתם היו שני השוערים האחרים של דינמו (אולכסנדר שובקובסקי וסטניסלאב בוגוש) פצועים ולמאמן לא נותר אלא להציב אותו בשער. ב-17 באוגוסט 2010, בגיל 17 וחצי, ערך את הופעתו הראשונה במדי דינמו. היה זה משחק נגד אייאקס במסגרת ליגת האלופות. הוא שיחק כשוער ראשון של דינמו במשך כחצי עונה, עד להחלמתו של שובקובסקי. עונתו הטובה ביותר במדי דינמו הייתה 2012/2013. בעונה זו הוא שוב הוצב כשוער ראשון של הקבוצה ובסיומה זכה בפרס שוער העונה בליגת העל האוקראינית וגם בפרס השחקן הצעיר המצטיין של העונה. למרות הופעותיו המוצלחות הוא הוצב בעונה הבאה בעמדת השוער השני של הקבוצה וזכה להשתתף במשחקים מעטים.

בעונת 2014/2015 הושאל לקבוצת הוברלה אוז'הורוד. לאחר מכן הושאל לקבוצת אודנסה בולקלוב הדנית. בשנת 2017 הוא שב לתקופה קצרה לדינמו קייב. בינואר 2018 הושאל לדפורטיבו לה קורוניה הספרדית. במשחקו הראשון ספג כרטיס אדום. בקיץ 2018 הושאל לאל-פתח הסעודית, אשר בתום העונה קנתה את כרטיס השחקן שלו והחתימה אותו על חוזה למשך שלוש שנים. ב-2022, לאחר סיום החוזה עם אל-פתח, חתם בקבוצת שריף טירספול המולדובית.

## קריירה בינלאומית
קובל שיחק בכל שכבות הגיל של הנבחרות הלאומיות של אוקראינה. ב-10 בספטמבר 2008 שיחק את משחקו הראשון בשורות נבחרת הנערים של אוקראינה. לאחר שמונה משחקים במדי נבחרת הנערים עבר לנבחרת הנוער של אוקראינה. מנבחרת הנוער המשיך לנבחרת הצעירה. הוא שיחק בשורותיה 12 משחקים.

במאי 2012 זומן לראשונה לסגל הנבחרת הלאומית של אוקראינה משחקו הראשון במדי הנבחרת היה משחק ידידות מול  ב-1 ביוני 2012. קובל היה בסגל נבחרת אוקראינה ליורו 2012, אך לא שותף באף אחד ממשחקי הנבחרת בטורניר. מאמני הנבחרת המשיכו לזמנו למחנות האימונים של הנבחרת, אך לא שיתפו אותו במשחקים. את משחקו השני (והאחרון) במדי הנבחרת ערך ביולי 2017.
## תארים
* הגביע האוקראיני- 2013/2014
* הגביע המולדובי - 2022/2023
* אליפות מולדובה - 2022/2023
## קישורים חיצוניים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:זפוריז'יה: כדורגלנים
קטגוריה:כדורגלני דינמו קייב
קטגוריה:כדורגלני מטאלורג זפוריז'יה
קטגוריה:כדורגלני הוברלה אוז'הורוד
קטגוריה:כדורגלני אודנסה בולקלוב
קטגוריה:כדורגלני דפורטיבו לה קורוניה
קטגוריה:כדורגלני אל-פתח
קטגוריה:כדורגלני נבחרת אוקראינה
קטגוריה:כדורגלני שריף טירספול
קטגוריה:כדורגלני אריס סלוניקי
קטגוריה:כדורגלני יורו 2012
קטגוריה:ספורטאים זרים בדנמרק
קטגוריה:ספורטאים זרים בספרד
קטגוריה:ספורטאים זרים בערב הסעודית
קטגוריה:ספורטאים זרים במולדובה
קטגוריה:ספורטאים זרים ביוון
קטגוריה:אוקראינים שנולדו ב-1992
ורד הרים

**ורד הרים** (מכונה גם **"מערכת ורד הרים"**) היה מכשיר צבאי לתקשורת מוצפנת צה"לית מבוסס טכנולוגיית  (רדיו שפותח על ידי מוטורולה).

ורד ההרים נחשב למכשיר הסלולרי הצה"לי המאובטח הראשון, והוא סיפק שיחות ווקי־טוקי מוצפנות וקבוצתיות לאנשי צבא, בדרך כלל בדרגים גבוהים.
טקסט=ורד הרים.|ממוזער|ורד הרים מחובר לעמדה ולמכשיר מע"ד (מכשיר עזר דיבור).
ורד ההרים אינו פעיל יותר, והוחלף בפרויקט סלולר צבאי אשר משתמש במערכת מבוססת על תקנים אזרחיים בטכנולוגיית ה-דור הרביעי בסלולר (LTE).

## היסטוריה
הפרויקט החל בשלהי 1999, כאשר המכשיר תוכנן ופותח על ידי חברת מוטורולה בהובלת אל"ם במילואים אסף נבות.

ורד ההרים נכנס לשימוש מבצעי בצה"ל לראשונה בשנת 2000, והיה זקוק תחילה למכשיר VPN צה"לי נוסף בכדי שיתפקד כראוי.

בשנת 2004 הוכרז שדרוג "הדור השני" למכשיר, המבוסס דגם iDEN i730 של חברת מוטורולה, שתמך בעברית, היה קל ובעל צג גדול יותר והפך את המכשיר ליותר נוח ודמוי מכשיר אזרחי.

בתחילת 2014 חתם משרד הביטחון עם חברת מוטורולה על פרויקט המשך להחלפת המכשירים והתשתיות ל-דור-4, והוא הוצג לראשונה בשנת 2017.

ב 2018 הוחלפה המערכת בפרויקט סלולר צבאי.

בעקבות פניות של מפעילת המערכת הנוכחית, פעילויות לחידוש המערכת ושדרוגה לדור 5 מתעכבות זה מספר שנים.

## ראו גם
* שידור מוצפן
* טלפון סלולרי

## הערות שוליים

קטגוריה:צה"ל: מכשירי קשר
קטגוריה:מוטורולה
חנה דרוקר

**חנה רוזה דרוקר** (בהולנדית: **Anna Rosa "Ans" van Dam**; 15 בספטמבר 1916 – 9 באוגוסט 2010) הייתה רופאה ישראלית ולוחמת מחתרת אשר הצילה 35 יהודים בזמן השואה. זכתה באות המציל היהודי.

דרוקר נולדה ברוטרדם כ**אנה ואן דאם** לאברהם ואן אדם, ולנל אולף - פרוטסטנטית שהתגיירה ב-1915 בגיור רפורמי, ולאחר מכן עברה משפחתה להילברסום, הסמוכה לאמסטרדם. ב-1926 עברה גיור אורתודוקסי ביחד עם אמה.

דרוקר החלה ללמוד רפואה באמסטרדם ובמאי 1940 נכבשה הולנד בידי הורמאכט. בהפצצה של רוטרדם נהרס בניין העירייה ומסמכי הרישום התושבים נשרפו. הנאצים דרשו מהתושבים להירשם כדי לברר מי "ארי" ומי לא. בתחילה נרשמה כיהודיה, אולם לאחר ערעור סווגה כמִישְׁלִינְג מדרגה ראשונה, קיבלה תעודה ללא האות "J" ולא נאלצה לענוד את הטלאי הצהוב.

עקב כך, יכלה לנוע בחופשיות יחסית והצטרפה אל ארגוני מחתרת אשר העבירו ילדים יהודים אל משפחות נוצריות ואף מצאה מסתור לנתן דסברג, אחיו של שמעון דסברג. פעולותיה עוררו את חשדותיהם של הנאצים והיא נשלחה לאושוויץ בסוף נובמבר 1943. בשל לימודי הרפואה צורפה למרפאת המחנה. באופן חריג ביקשה העברה ונשלחה למחנות קאופרינג, לא רחוק מדכאו. משם עברה למחנה מילדורף.

לאחר המלחמה שבה ואן דאם לביתה שבהולנד, והתאחדה עם משפחתה. היא סיימה את לימודי הרפואה והתחתנה עם ד"ר מאיר דרוקר. ב-1953 עלו לישראל ביחד עם ילדיהם. דרוקר עבדה כרופאה בנצר סירני ובמעברת באר יעקב. ב-1957 עברו להתגורר בירושלים. במלחמת יום הכיפורים הצטרפה בהתנדבות לקצין העיר שהודיע למשפחות על נפילת יקיריהן. באחד הימים, חבריה לקציני הנפגעים הופיעו בביתה. דרוקר סברה שהם מגיעים לקרוא לה למשימה, אך תחת זאת הם בישרו לה כי בנה מיכה, שהיה קצין חיל השריון נהרג ממערב לתעלת סואץ.

דרוקר נפטרה ב-2010. באפריל 2022 הוענק לה אות המציל היהודי בשל המסירות, התעוזה והגבורה שגילתה.

## קישורים חיצוניים
* 
* 
* 
* 

## הערות שוליים

קטגוריה:אמהות שכולות: חללי צה"ל
קטגוריה:לוחמי מחתרת יהודים בשואה
קטגוריה:יהודים שפעלו להצלה בתקופת השואה
קטגוריה:מקבלי אות המציל היהודי
קטגוריה:פעילים ציונים בהולנד
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:רופאות ישראליות
קטגוריה:מצילים בשואה: הולנד
קטגוריה:גרות ישראליות
קטגוריה:ישראליות שנולדו ב-1916
קטגוריה:ישראלים שנולדו ב-1916
קטגוריה:ישראליות שנפטרו ב-2010
קטגוריה:ישראלים שנפטרו ב-2010